《题罗观光藏陈所翁墨竹》
元代·方回

陈其姓，名曰容。
称所翁，善画龙。
葛岭翘材酒杯客，不分虎，
不凭熊。晚节写此箨龙儿，
真是老笔善藏锋。我尝遥望识其貌，
古面无髯双鬓蓬。画龙撇竹匪二技，
造化虽异机轴同。竹即是龙龙即竹，
鬼施神设非人工。龙耶竹耶勿恼我，
拓楼长啸万里天宇空。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。